Ericu950/Stoicheia-meter-silver huggingface dataset:
μὴ τοίνυν αὐτοὶ διδάσκετε , ἀλλὰ τιμωρεῖσθε .
καὶ μὴ ἐᾶτ ἀγανακτεῖν εἰ δεθήσονται ἔχοντες τὰ ὑμέτερα ἀλλ ἄγετ αὐτοὺς ὑπὸ τοὺς νόμους .
οὐ δὲ γὰρ οἱ τῆς ξενίας ἁλισκόμενοι ἀγανακτοῦσιν ἐν τῷ οἰκήματι τούτῳ ὄντες , ἕως ἂν τῶν ψευδομαρτυριῶν ἀγωνίσωνται , ἀλλὰ μένουσιν καὶ οὐκ οἴονται δεῖν ἐγγυητὰς καταστήσαντες περιιέναι .
ἔδοξε γὰρ τῇ πόλει ἀπιστεῖν αὐτοῖς , καὶ οὐκ ᾤετο δεῖν διακρουσθῆναι τῆς τιμωρίας δι ἐγγυητῶν καταστάσεως , ἀλλ ἐνταῦθα μένειν αὐτοὺς οὗ καὶ ἄλλοι πολλοὶ τῶν πολιτῶν 0 .
καίτοι καὶ ἐπὶ χρήμασιν ἤδη τινὲς ἐδέθησαν καὶ ἐπὶ κρίσεσιν , ἀλλ ὅμως ὑπέμενον .
ἀηδὲς μὲν οὖν ἴσως ἐστὶν ὀνομαστὶ περί τινων μεμνῆσθαι , ἀναγκαῖον δὲ παρεξετάσαι αὐτοὺς παρὰ τούτους 0 .
τοὺς μὲν οὖν πρὸ Εὐκλείδου ἄρχοντος ἐάσω καὶ τοὺς σφόδρα παλαιούς .
καίτοι κατὰ τοὺς χρόνους οὓς ἕκαστοι αὐτῶν ἦσαν , πολλοῦ ἄξιοι δοκοῦντες γεγενῆσθαι τὸν ἔμπροσθεν χρόνον ὅμως ἰσχυρᾶς παρὰ τοῦ δήμου ὀργῆς ἐτύγχανον ἐπὶ τοῖς ὕστερον γιγνομένοις ἀδικήμασιν ·
οὐ γὰρ χρόνον τινὰ δικαίους ᾤετο δεῖν αὐτοὺς ἡ πόλις εἶναι , εἶτα κλέπτας , ἀλλὰ περί γε τὰ κοίν ἀεὶ δικαίους 0 ·
ἐδόκει γὰρ τὸν ἔμπροσθεν χρόνον οὐ φύσει , ἀλλ ἐπιβουλεύων , τοῦ πιστευθῆναι , δίκαιος γεγονέναι ὁ τοιοῦτος ἄνθρωπος .
ἀλλὰ μετ Εὐκλείδην ἄρχοντ , ὦ ἄνδρες δικασταί , πρῶτον μὲν Θρασύβουλον τὸν Κολλυτέα πάντες μέμνησθε δὶς δεθέντα καὶ κριθέντ ἀμφοτέρας τὰς κρίσεις ἐν τῷ δήμῳ ·
καίτοι τῶν ἐκ Πειραιῶς κ ἀπὸ Φυλῆς οὗτος ἦν .
ἔπειτα Φιλέψιον τὸν Λαμπτρέα 0 .
ἔπειτ Ἀγύρριον τὸν Κολλυτέα , ἄνδρα χρηστὸν καὶ δημοτικὸν καὶ περὶ τὸ πλῆθος τὸ ὑμέτερον πολλὰ σπουδάσαντα ·
ἀλλ ὅμως τοὺς νόμους ᾤετο δεῖν καὶ αὐτὸς ἐκεῖνος ὁμοίως , ὥσπερ ἐπὶ τοῖς ἀδυνάτοις , οὕτω καὶ ἐφ αὑτῷ ἰσχύειν , καὶ ἐγένετ ἐν τῷ οἰκήματι τούτῳ πόλλ ἔτη , ἕως τὰ χρήματα ἀπέτεισεν ἃ ἔδοξε τῆς πόλεως ὄντ ἔχειν ·
καὶ ἐπ ἐκείνῳ Καλλίστρατος δυνάμενος καὶ ἀδελφιδοῦς ὢν αὐτοῦ οὐκ ἐτίθει νόμους .
καὶ Μυρωνίδης ὁ Ἀρχίνου υἱός , τοῦ καταλαβόντος Φυλὴν καὶ μετά γε τοὺς θεοὺς αἰτιωτάτου ὄντος τῆς καθόδου τῷ δήμῳ , καὶ ἄλλα πολλὰ καὶ καλὰ πεπολιτευμένου καὶ ἐστρατηγηκότος πολλάκις 0 .
ἀλλ ὅμως ἅπαντες οὗτοι ὑπέμενον τοὺς νόμους .
καὶ οἱ ταμίαι ἐφ ὧν ὁ Ὀπισθόδομος ἐνεπρήσθη , καὶ οἱ τῶν τῆς θεοῦ καὶ οἱ τῶν ἄλλων θεῶν , ἐν τῷ οἰκήματι τούτῳ ἦσαν , ἕως ἡ κρίσις αὐτοῖς ἐγένετο .
καὶ οἱ περὶ τὸν σῖτον ἀδικεῖν δόξαντες , καὶ ἄλλοι πολλοί , ὦ ἄνδρες δικασταί , πάντες βελτίους Ἀνδροτίωνος ὄντες 0 .
εἶτα τούτοις μὲν ἔδει κυρίους τοὺς πάλαι κειμένους νόμους εἶναι , καὶ δεδωκέναι δίκην αὐτοὺς κατὰ τοὺς ὑπάρχοντας νόμους ·
δι Ἀνδροτίωνα δὲ καὶ Γλαυκέτην καὶ Μελάνωπον καινὸν δεῖ γενέσθαι νόμον , διὰ τοὺς ἑαλωκότας καὶ ψήφῳ κεκριμένους κατὰ τοὺς πάλαι κειμένους νόμους καὶ δόξαντας ἔχειν ἱερὰ χρήματα καὶ ὅσια ;
εἶτ οὐ καταγέλαστος δόξει ἡ πόλις εἶναι , εἰ τοῖς ἱεροσύλοις , ὅπως σωθήσονται , νόμον φανεῖται τιθεμένη ;
μὴ τοίνυν ἐάσηθ ὑμᾶς αὐτοὺς ὑβρίζεσθαι μη δὲ τὴν πόλιν , ἀλλὰ μνησθέντες ὅτι Εὔδημον τὸν Κυδαθηναιᾶ νόμον δόξαντα θεῖναι οὐκ ἐπιτήδειον , οὐ πάλαι ἀλλ ἐπ Εὐάνδρου ἄρχοντος ἀπεκτείνατε , καὶ Φίλιππον τὸν Φιλίππου τοῦ ναυκλήρου υἱὸν μικροῦ μὲν ἀπεκτείνατε , χρημάτων δὲ πολλῶν αὐτοῦ ἐκείνου ἀντιτιμωμένου παρ ὀλίγας ψήφους ἐτιμήσατε , ταύτην τὴν ὀργὴν καὶ νῦν ἐπὶ τουτονὶ λάβετε , ἐκεῖνο πρὸς τούτοις ἅπασιν ἐνθυμηθέντες , τί ποτ ἂν ἐπάθετε ὑπὸ τούτου αὐτοῦ , εἰ οὗτος εἷς ὢν ἐπρέσβευεν ὑπὲρ ὑμῶν 0 .
οἶμαι γὰρ τοιοῦτον οὐδὲν εἶναι ὅτου ἂν ἀπέσχετο .
ὁρᾶτε δὲ τὴν διάνοιαν αὐτοῦ ·
ὁ γὰρ νόμος ὃν ἐτόλμησε θεῖναι τὸν τρόπον αὐτοῦ δείκνυσιν .
βούλομαι δ ὑμῖν , ὦ ἄνδρες δικασταί , ἐν Λοκροῖς ὡς νομοθετοῦσι διηγήσασθαι ·
οὐδὲν γὰρ χείρους ἔσεσθε παράδειγμά τι ἀκηκοότες , ἄλλως τε καὶ ᾧ πόλις εὐνομουμένη χρῆται .
ἐκεῖ γὰρ οὕτως οἴονται δεῖν τοῖς πάλαι κειμένοις χρῆσθαι νόμοις καὶ τὰ πάτρια περιστέλλειν καὶ μὴ πρὸς τὰς βουλήσεις μη δὲ πρὸς τὰς διαδύσεις τῶν ἀδικημάτων νομοθετεῖσθαι , ὥστ ἄν τις βούληται νόμον καινὸν τιθέναι , ἐν βρόχῳ τὸν τράχηλον ἔχων νομοθετεῖ , καὶ ἐὰν μὲν δόξῃ καλὸς καὶ χρήσιμος εἶναι ὁ νόμος , ζῇ ὁ τιθεὶς καὶ ἀπέρχεται , εἰ δὲ μή , τέθνηκεν ἐπισπασθέντος τοῦ βρόχου .
καὶ γάρ τοι καινοὺς μὲν οὐ τολμῶσι τίθεσθαι , τοῖς δὲ πάλαι κειμένοις ἀκριβῶς χρῶνται .
καὶ ἐν πολλοῖς δὲ πάνυ ἔτεσιν , ὦ ἄνδρες δικασταί , εἷς λέγεται παρ αὐτοῖς νόμος καινὸς τεθῆναι .
ὄντος γὰρ αὐτόθι νόμου , ἐάν τις ὀφθαλμὸν ἐκκόψῃ , ἀντεκκόψαι παρασχεῖν τὸν ἑαυτοῦ , καὶ οὐ χρημάτων τιμήσεως οὐδεμιᾶς , ἀπειλῆσαί τις λέγεται ἐχθρὸς ἐχθρῷ ἕν ἔχοντι ὀφθαλμὸν ὅτι αὐτοῦ ἐκκόψει τοῦτον τὸν ἕνα .
γενομένης δὲ ταύτης τῆς ἀπειλῆς χαλεπῶς ἐνεγκὼν ὁ ἑτερόφθαλμος , καὶ ἡγούμενος ἀβίωτον αὑτῷ τὸν βίον τοῦτο παθόντι , λέγεται τολμῆσαι νόμον εἰσενεγκεῖν , ἐάν τις ἕνα ἔχοντος ὀφθαλμὸν ἐκκόψῃ , ἄμφω ἀντεκκόψαι παρασχεῖν , ἵνα τῇ ἴσῃ συμφορᾷ ἀμφότεροι χρῶνται .
καὶ τοῦτον μόνον λέγονται Λοκροὶ θέσθαι τὸν νόμον ἐν πλεῖν ἢ διακοσίοις ἔτεσιν .
οἱ δὲ παρ ἡμῖν ῥήτορες , ὦ ἄνδρες δικασταί , πρῶτον μὲν ὅσοι μῆνες μικροῦ δέουσι νομοθετεῖν τὰ αὑτοῖς συμφέροντα , ἔπειτ αὐτοὶ μὲν τοὺς ἰδιώτας εἰς τὸ δεσμωτήριον ἄγουσιν ὅταν ἄρχωσιν , ἐφ ἑαυτοῖς δ οὐκ οἴονται δεῖν τ αὐτὸ δίκαιον τοῦτ εἶναι 0 ·
ἔπειτα τοὺς μὲν τοῦ Σόλωνος νόμους τοὺς πάλαι δεδοκιμασμένους , οὓς οἱ πρόγονοι ἔθεντο , λύουσιν αὐτοί , τοῖς δ ἑαυτῶν , οὓς ἐπ ἀδικίᾳ τῆς πόλεως τιθέασιν , χρῆσθαι ὑμᾶς οἴονται δεῖν .
εἰ οὖν μὴ τιμωρήσεσθε τούτους , οὐκ ἂν φθάνοι τὸ πλῆθος τούτοις τοῖς θηρίοις δουλεῦον .
εὖ δ ἴστ , ὦ ἄνδρες δικασταί , ὅτι ἐὰν μὲν σφόδρ ὀργίζησθε , ἧττον ἀσελγανοῦσιν , ἂν δὲ μή , πολλοὺς τοὺς ἀσελγεῖς εὑρήσετε καὶ τοὺς ὑβρίζοντας ὑμᾶς ἐπὶ τῇ τοῦ φιλοτιμεῖσθαι προφάσει 0 .
ἵνα δὲ καὶ περὶ ἐκείνου εἴπω τοῦ νόμου , ὦ ἄνδρες δικασταί , ᾧ ἀκούω μέλλειν παραδείγματι χρῆσθαι τοῦτον καὶ φήσειν ἀκόλουθον αὐτῷ τεθηκέναι , ἐν ᾧ ἔνι οὐ δὲ δήσω Ἀθηναίων οὐδένα , ὃς ἂν ἐγγυητὰς τρεῖς καθιστῇ τὸ αὐτὸ τέλος τελοῦντας , πλὴν ἐάν τις ἐπὶ προδοσίᾳ τῆς πόλεως ἢ ἐπὶ καταλύσει τοῦ δήμου συνιὼν ἁλῷ , ἢ τέλος πριάμενος ἢ ἐγγυησάμενος ἢ ἐκλέγων μὴ καταβάλῃ , ἀκούσατέ μου καὶ περὶ τούτου .
οὐ γὰρ ἐρῶ ὅτι αὐτὸς Ἀνδροτίων ἦγεν εἰς τὸ δεσμωτήριον καὶ ἔδει τούτου κειμένου τοῦ νόμου , ἀλλ ἐφ οἷς κεῖται ὁ νόμος οὗτος , διδάξω ὑμᾶς .
οὗτος γάρ , ὦ ἄνδρες δικασταί , οὐκ ἐπὶ τοῖς κεκριμένοις καὶ ἠγωνισμένοις κεῖται , ἀλλ ἐπὶ τοῖς ἀκρίτοις , ἵνα μὴ διὰ τὸ δεδέσθαι χεῖρον ἀναγκάζοιντ ἀγωνίζεσθαι ἢ καὶ παντάπασιν ἀπαράσκευοι εἶεν .
οὑτοσὶ δέ , ἃ ἐπὶ τοῖς ἀκρίτοις κεῖται , ὡς περὶ ἁπάντων εἰρημένα μέλλει πρὸς ὑμᾶς λέγειν 0 .
ὡς δὲ σαφῶς γνώσεσθ ὅτι ἀληθῆ λέγω , ἐγὼ ὑμῖν ἐρῶ .
οὔ τε γὰρ ἄν , ὦ ἄνδρες δικασταί , τιμᾶν ἐξῆν ὑμῖν ὅ τι χρὴ παθεῖν ἢ ἀποτεῖσαι  ἐν γὰρ τῷ παθεῖν καὶ ὁ δεσμὸς ἔνι ·
οὐκ ἂν οὖν ἐξῆν δεσμοῦ τιμῆσαι  , οὔ θ ὅσων ἔνδειξίς ἐστιν ἢ ἀπαγωγὴ προσεγέγραπτ ἂν ἐν τοῖς νόμοις τὸν δ ἐνδειχθέντα ἢ ἀπαχθέντα δησάντων οἱ ἕνδεκα ἐν τῷ ξύλῳ , εἴπερ μὴ ἐξῆν ἄλλους ἢ τοὺς ἐπὶ προδοσίᾳ τῆς πόλεως ἢ ἐπὶ καταλύσει τοῦ δήμου συνιόντας ἢ τοὺς τὰ τέλη ὠνουμένους καὶ μὴ καταβάλλοντας δῆσαι .
νῦν δὲ ταῦθ ὑμῖν τεκμήρι ἔστω ὅτι ἔξεστι δῆσαι ·
παντελῶς γὰρ ἤδη ἄκυρ ἂν ἦν τὰ τιμήματα .
ἔπειτα δ , ὦ ἄνδρες δικασταί , τοῦτο τὸ γράμμα αὐτὸ μὲν καθ αὑτὸ οὐκ ἔστι νόμος , τὸ οὐ δὲ δήσω Ἀθηναίων οὐδένα , ἐν δὲ τῷ ὅρκῳ τῷ βουλευτικῷ γέγραπται , ἵνα μὴ συνιστάμενοι οἱ ῥήτορες οἱ ἐν τῇ βουλῇ δεσμὸν κατά τινος τῶν πολιτῶν λέγοιεν .
ἄκυρον οὖν τοῦ δῆσαι τὴν βουλὴν ποιῶν ὁ Σόλων τοῦτο πρὸς τὸν ὅρκον τὸν βουλευτικὸν προσέγραψεν , ἀλλ οὐ πρὸς τὸν ὑμέτερον ·
ἁπάντων γὰρ κυριώτατον ᾤετο δεῖν εἶναι τὸ δικαστήριον , καὶ ὅ τι γνοίη , τοῦτο πάσχειν τὸν ἁλόντα .
ἀναγνώσεται δ ὑμῖν αὐτοῦ τούτου ἕνεκα τὸν τῶν ἡλιαστῶν ὅρκον .
ΟΡκΟσ ΗΛΙΑΣΤΩΝ .
ψηφιοῦμαι κατὰ τοὺς νόμους καὶ τὰ ψηφίσματα τοῦ δήμου τοῦ Ἀθηναίων καὶ τῆς βουλῆς τῶν πεντακοσίων .
καὶ τύραννον οὐ ψηφιοῦμαι εἶναι οὐ δ ὀλιγαρχίαν ·
οὐ δ ἐάν τις καταλύῃ τὸν δῆμον τὸν Ἀθηναίων ἢ λέγῃ ἢ ἐπιψηφίζῃ παρὰ ταῦτα , οὐ πείσομαι ·
οὐ δὲ τῶν χρεῶν τῶν ἰδίων ἀποκοπὰς οὐ δὲ γῆς ἀναδασμὸν τῆς Ἀθηναίων οὐ δ οἰκιῶν 0 1 ·
οὐ δὲ τοὺς φεύγοντας κατάξω , οὐ δὲ ὧν θάνατος κατέγνωσται , οὐ δὲ τοὺς μένοντας ἐξελῶ παρὰ τοὺς νόμους τοὺς κειμένους καὶ τὰ ψηφίσματα τοῦ δήμου τοῦ Ἀθηναίων καὶ τῆς βουλῆς οὔ τ αὐτὸς ἐγὼ οὔ τ ἄλλον οὐδένα ἐάσω .
οὐ δ ἀρχὴν καταστήσω ὥστ ἄρχειν ὑπεύθυνον ὄντα ἑτέρας ἀρχῆς , καὶ τῶν ἐννέα ἀρχόντων καὶ τοῦ ἱερομνήμονος καὶ ὅσοι μετὰ τῶν ἐννέα ἀρχόντων κυαμεύονται ταύτῃ τῇ ἡμέρᾳ , καὶ κήρυκος καὶ πρεσβείας καὶ συνέδρων ·
οὐ δὲ δὶς τὴν αὐτὴν ἀρχὴν τὸν αὐτὸν ἄνδρα , οὐ δὲ δύο ἀρχὰς ἄρξαι τὸν αὐτὸν ἐν τῷ αὐτῷ ἐνιαυτῷ 0 1 .
οὐ δὲ δῶρα δέξομαι τῆς ἡλιάσεως ἕνεκα οὔ τ αὐτὸς ἐγὼ οὔ τ ἄλλος ἐμοὶ οὔ τ ἄλλη εἰδότος ἐμοῦ , οὔ τε τέχνῃ οὔ τε μηχανῇ οὐδεμιᾷ 0 .
καὶ γέγονα οὐκ ἔλαττον ἢ τριάκοντα ἔτη 0 .
καὶ ἀκροάσομαι τοῦ τε κατηγόρου καὶ τοῦ ἀπολογουμένου ὁμοίως ἀμφοῖν , καὶ διαψηφιοῦμαι περὶ αὐτοῦ οὗ ἂν ἡ δίωξις ᾖ .
ἐπομνύναι Δία , Ποσειδῶ , Δήμητρα , καὶ ἐπαρᾶσθαι ἐξώλειαν ἑαυτῷ καὶ οἰκίᾳ τῇ ἑαυτοῦ , εἴ τι τούτων παραβαίνοι , εὐορκοῦντι δὲ πολλὰ κ ἀγαθὰ εἶναι .
ἐνταῦθ οὐκ ἔνι , ὦ ἄνδρες δικασταί , οὐ δὲ δήσω Ἀθηναίων οὐδένα .
τὰ γὰρ κρίνοντα τὰς κρίσεις ἁπάσας τὰ δικαστήρι ἐστίν , οἷς ἐξουσία ἐστὶ καὶ δεσμὸν καὶ ἄλλ ὅ τι ἂν βούλωνται καταγιγνώσκειν .
ὡς μὲν οὖν ἔξεστιν ὑμῖν δεσμὸν καταγιγνώσκειν ταῦτ ἐπιδείκνυμι ·
ὡς δὲ τὰ δεδικασμέν ἄκυρα ποιεῖν καὶ δεινὸν καὶ ἀνόσιόν ἐστι καὶ δήμου κατάλυσις , πάντας ἂν οἶμαι ὁμολογῆσαι .
ἡ γὰρ πόλις ἡμῶν , ὦ ἄνδρες δικασταί , νόμοις καὶ ψηφίσμασιν διοικεῖται .
εἰ δή τις τὰ ψήφῳ κεκριμένα νόμῳ καινῷ λύσει , τί πέρας ἔσται ;
ἢ πῶς τοῦτον δίκαιόν ἐστι νόμον προσαγορεύειν , ἀλλ οὐκ ἀνομίαν ;
ἢ πῶς οὐ τῆς μεγίστης ὀργῆς ὁ τοιοῦτος νομοθέτης ἄξιός ἐστιν ;
ἐγὼ μὲν γὰρ τῶν ἐσχάτων νομίζω , οὐχ ὅτι τοῦτον μόνον τὸν νόμον ἔθηκεν , ἀλλ ὅτι καὶ τοῖς ἄλλοις ὁδὸν δείκνυσι καὶ περὶ δικαστηρίων καταλύσεως καὶ περὶ τῶν φευγόντων καθόδου καὶ περὶ τῶν ἄλλων τῶν δεινοτάτων .
τί γὰρ κωλύει , ὦ ἄνδρες δικασταί , εἰ οὗτος χαίρων ἀπαλλάξει ὁ τοιοῦτον νόμον τιθείς , ἕτερον φανῆναι ἄλλο τι τῶν τῆς πόλεως ἰσχυροτάτων καταλύοντα νόμῳ καινῷ ;
ἀκούω δ ἔγωγε καὶ τὸ πρότερον οὕτω καταλυθῆναι τὴν δημοκρατίαν , παρανόμων πρῶτον γραφῶν καταλυθεισῶν καὶ τῶν δικαστηρίων ἀκύρων γενομένων .
ἴσως μὲν οὖν ἄν τις ὑπολάβοι ὅτι οὐχ ὁμοίων ὄντων τῶν πραγμάτων νῦν καὶ τότε λέγω περὶ καταλύσεως τοῦ δήμου .
ἀλλ οὐ δὲ σπέρμα δεῖ καταβάλλειν ἐν τῇ πόλει οὐδένα , ὦ ἄνδρες δικασταί , τοιούτων πραγμάτων , οὐ δ εἰ μήπω ἂν ἐκφύοι , ἀλλὰ τὸν ἐγχειροῦντα λέγειν ἢ ποιεῖν τι τοιοῦτον δίκην διδόναι .
ὅτι τοίνυν καὶ τέχνῃ κακῶς ἐνεχείρησε ποιεῖν ὑμᾶς , ἄξιόν ἐστιν ἀκοῦσαι .
ὁρῶν γὰρ ἑκάστοτε πάντας , καὶ τοὺς πολιτευομένους καὶ τοὺς ἰδιώτας , τοὺς νόμους τῶν τῆς πόλεως ἀγαθῶν αἰτίους ὑπολαμβάνοντας , ἐσκόπει πῶς λήσει τούτους καταλύσας , κ ἂν ἄρα ληφθῇ τοῦτο ποιῶν , μὴ δόξει δεινὸν μη δ ἀναιδὲς μηδὲν εἰργάσθαι .
εὗρεν οὖν τοῦθ ὃ πεποίηκεν , νόμῳ τοὺς νόμους καταλῦσαι , ἵνα τ ἀδικήματ αὐτοῦ τὸ τῆς σωτηρίας ὄνομ ἔχῃ .
οἵ τε γὰρ σῴζοντες τὴν πόλιν εἰσὶ νόμοι , ὅν θ οὗτος ἔθηκεν οὐδὲν ἐκείνοις τῶν αὐτῶν ἔχοντα , νόμος .
τὴν μὲν οὖν τοῦ ὀνόματος φιλανθρωπίαν , ὅτι ταύτην ἂν μάλιστα προσεῖσθε , κατεῖδεν ·
τὴν δὲ χρείαν , ὅτι τ ἀναντί ἔχουσα φανήσεται , παρεῖδεν .
φέρε γὰρ πρὸς Διός , ἔστιν ὅστις ἂν ἢ πρόεδρός ποτ ἐπεψήφισεν ἢ πρύτανις τούτων τι τῶν ἐν τῷ νόμῳ γεγραμμένων ;
ἐγὼ μὲν οὐδέν ἂν οἶμαι .
πῶς οὖν τοῦθ ὑπέδυ ;
νόμον ἔθετ ὄνομα τοῖς αὑτοῦ κακουργήμασιν 0 .
οὐ γὰρ ἁπλῶς , οὐ δ ὅπως ἔτυχον , ποιοῦσι κακῶς ὑμᾶς , ἀλλ ἐσκεμμένως καὶ τοῦτ αὐτὸ πράττοντες , οὐχ οὗτοι μόνον , ἀλλὰ πολλοὶ τῶν πολιτευομένων , οἳ τούτῳ παριόντες αὐτίκα δὴ μάλα συναπολογήσονται , οὐ μὰ Δί οὐ Τιμοκράτει χαρίσασθαι βουλόμενοι , πόθεν ;
ἀλλ αὑτῷ συμφέρειν ἕκαστος ἡγούμενος τὸν νόμον .
ὥσπερ τοίνυν οὗτοι σφίσιν αὐτοῖς βοηθοῦσιν ἐφ ὑμᾶς , οὕτω δεῖ καὶ ὑμᾶς ὑμῖν αὐτοῖς βοηθεῖν .
καίτοι ἀνερωτῶντός τινος αὐτὸν ὅτου ἕνεκα τοιαῦτ ἠθέλησε γράφειν , καὶ διεξιόντος ὡς χαλεπὸν τὸν ἀγῶν ὑπολαμβάνοι τόνδε , τετυφῶσθαι τὸν ταῦτα λέγοντ ἔφη 0 ·
συμπαρέσεσθαι γὰρ Ἀνδροτίων ἑαυτῷ , καὶ τοιούτους λόγους σχολὴν ἄγοντ ἐσκέφθαι περὶ πάντων ὥστ εὖ εἰδέναι ὅτι οὐδὲν αὐτῷ γενήσοιτο φλαῦρον ἀπὸ τῆς γραφῆς τῆσδε .
καὶ δῆτα καὶ τεθαύμακα τὴν ἀναισχυντίαν τὴν τούτου τε κ ἀκείνου , τοῦ μέν , εἰ καλεῖ , τοῦ δέ , εἰ πάρεισι καὶ συναπολογήσεται .
μαρτυρία γὰρ δήπου φανερὰ γενήσεται πᾶσιν ὑμῖν ὅτι τὸν νόμον τούτου ἕνεκ ἐτίθει , ἀλλ οὐκ ἐπὶ πᾶσι τὸν αὐτόν .
ὅμως δὲ καὶ περὶ τῶν ἐκείνῳ πεπολιτευμένων ὑμᾶς μικρὰ βέλτιόν ἐστιν ἀκοῦσαι , καὶ τούτων ταῦθ ὧν κεκοινώνηκεν οὗτος , καὶ δι ἃ τοῦτον οὐδὲν ἧττον ἐκείνου δικαίως ἂν μισοῖτε .
λέξω δ οὐδὲν ὧν ἀκηκόαθ ὑμεῖς , εἰ μή τινες ἄρ ἐπὶ τοῖς Εὐκτήμονι γιγνομένοις ἀγῶσι παρῆσαν .
καὶ πρῶτον μέν , ἐφ ᾧ μέγιστον φρονεῖ , τὴν τῶν χρημάτων εἴσπραξιν ἐξετάσωμεν αὐτοῦ , ἣν μετὰ τούτου τοῦ χρηστοῦ πάντας εἰσέπραξεν ὑμᾶς .
αἰτιασάμενος γὰρ Εὐκτήμονα τὰς ὑμετέρας ἔχειν εἰσφοράς , καὶ τοῦτ ἐξελέγξειν ἢ παρ ἑαυτοῦ καταθήσειν ὑποσχόμενος , καταλύσας ψηφίσματι κληρωτὴν ἀρχὴν ἐπὶ τῇ προφάσει ταύτῃ , ἐπὶ τὴν εἴσπραξιν παρέδυ , καὶ τοῦτον πρ οὐβάλετο , εἰπὼν τὴν τοῦ σώματος ἀρρωστίαν , ἵν , ἔφη , συνδιοικῇ μοι .
δημηγορίαν δ ἐπὶ τούτοις ποιούμενος , ὡς ἔστι τριῶν αἵρεσις , ἢ τὰ πομπεῖα κατακόπτειν ἢ πάλιν εἰσφέρειν ἢ τοὺς ὀφείλοντας εἰσπράττειν , αἱρουμένων εἰκότως ὑμῶν τοὺς ὀφείλοντας εἰσπράττειν , ταῖς ὑποσχέσεσιν κατέχων καὶ διὰ τὸν καιρὸν ὃς ἦν τότ ἔχων ἐξουσίαν , τοῖς μὲν κειμένοις νόμοις περὶ τούτων οὐκ ᾤετο δεῖν χρῆσθαι , οὐ δ , εἰ μὴ τούτους ἐνόμιζ ἱκανούς , ἑτέρους τιθέναι , ψηφίσματα δ εἶπεν ἐν ὑμῖν δεινὰ καὶ παράνομα , δι ὧν ἠργολάβει , προσαγωγεῖ τούτῳ χρώμενος τῶν λημμάτων 0 .
καὶ πολλὰ τῶν ὑμετέρων κέκλοφεν μετὰ τούτου , γράψας τοὺς ἕνδεκα καὶ τοὺς ἀποδέκτας καὶ τοὺς ὑπηρέτας ἀκολουθεῖν μεθ αὑτοῦ .
εἶτ ἔχων τούτους ἦγ ἐπὶ τὰς ὑμετέρας οἰκίας , καὶ σύ , ὦ Τιμόκρατες , συνηκολούθεις μόνος τῶν συναρχόντων δέκ ὄντων .
ὡς ὁ νόμος ἀγορεύει ·
οὐ γὰρ τοσοῦτον , ὦ ἄνδρες Ἀθηναῖοι , πέντε ταλάντων ὑμῖν , ὧν οὗτοι τότ εἰσέπραξαν , τεθέντων ὠφέλησθε , ὅσον βέβλαφθε τοιούτων ἐθῶν εἰς τὴν πολιτείαν εἰσαγομένων .
εἰ γὰρ θέλετ ἐξετάσαι τίνος εἵνεκα μᾶλλον ἄν τις ἕλοιτ ἐν δημοκρατίᾳ ζῆν ἢ ἐν ὀλιγαρχίᾳ , τοῦτ ἂν εὕροιτε προχειρότατον , ὅτι πάντα πραότερ ἐν δημοκρατίᾳ 0 .
ὅτι μὲν τοίνυν τῆς ὅπου βούλεσθ ὀλιγαρχίας πολλῷ ἀσελγέστερα καὶ δεινότερ ἐποίουν οὗτοι , παραλείψω .
εὖ οἶδ ὅτι ἐπὶ τῶν τριάκοντα ἅπαντες ἂν εἴποιτε 0 .
τότε τοίνυν , ὡς ἔστιν ἀκούειν , οὐδεὶς ἔστιν ὅστις ἀπεστερεῖτο τοῦ σωθῆναι , ὅστις ἑαυτὸν οἴκοι κρύψειεν , ἀλλ αὐτὸ τοῦτο κατηγοροῦσι τῶν τριάκοντα , ὅτι τοὺς ἐκ τῆς ἀγορᾶς ἀδίκως ἀπῆγον .
οὗτοι τοίνυν τοσαύτην ὑπερβολὴν ἐποιήσαντ ἐκείνων τῆς αὑτῶν πονηρίας ὥστ ἐν δημοκρατίᾳ πολιτευόμενοι τὴν ἰδίαν οἰκίαν ἑκάστῳ δεσμωτήριον καθίστασαν , τοὺς ἕνδεκ ἄγοντες ἐπὶ τὰς οἰκίας .
καίτοι , ὦ ἄνδρες Ἀθηναῖοι , τί οἴεσθ ὁπότ ἄνθρωπος πένης ἢ καὶ πλούσιος , πολλὰ δ ἀνηλωκὼς καί τιν ἴσως τρόπον εἰκότως οὐκ εὐπορῶν ἀργυρίου , μὴ μόνον εἰς τὴν ἀγορὰν φοβοῖτ ἐμβαλεῖν , ἀλλὰ μη δ οἴκοι μένειν ἀσφαλὲς ἡγοῖτο , ὁ δὲ τούτων αἴτιος Ἀνδροτίων εἴη , ὃν οὐ δ ὑπὲρ αὑτοῦ δίκην ἐᾷ λαβεῖν τὰ πεπραγμένα καὶ βεβιωμένα , μή τί γ ὑπὲρ τῆς πόλεως 0 ;
καίτοι εἴ τις ἔροιτ αὐτὸν ἢ σέ , ὦ Τιμόκρατες , τὸν ἐπαινέτην τούτων καὶ συνεργόν , τὰς εἰσφορὰς πότερον τὰ κτήματ ἢ τὰ σώματ ὀφείλει , τὰ κτήματα φήσαιτ ἄν , εἴπερ ἀληθῆ λέγειν βούλοισθε ·
τίνος οὖν ἕνεκ , ὦ κάκιστοι πάντων ἀνθρώπων , ἀφέντες τὸ τὰ χωρία δημεύειν καὶ τὰς οἰκίας καὶ ταῦτ ἀπογράφειν , ἐδεῖτε καὶ ὑβρίζετε πολίτας ἀνθρώπους καὶ τοὺς ταλαιπώρους μετοίκους , οἷς ὑβριστικώτερον ὑμεῖς ἢ τοῖς οἰκέταις τοῖς ὑμετέροις αὐτῶν ἐχρῆσθε 0 ;
καὶ μὴν εἰ θέλετε σκέψασθαι παρ ὑμῖν αὐτοῖς , ὦ ἄνδρες δικασταί , τί δοῦλον ἢ ἐλεύθερον εἶναι διαφέρει , τοῦτο μέγιστον ἂν εὕροιτε , ὅτι τοῖς μὲν δούλοις τὸ σῶμα τῶν ἀδικημάτων ἁπάντων ὑπεύθυνόν ἐστιν , τοῖς δ ἐλευθέροις ὕστατον τοῦτο προσήκει κολάζειν .
οἱ δὲ τ οὐναντίον εἰς τὰ σώματα , ὥσπερ ἀνδραπόδοις , ἐποιήσαντο τὰς τιμωρίας 0 .
οὕτω δ ἀνίσως καὶ πλεονεκτικῶς ἔσχε πρὸς ὑμᾶς Ἀνδροτίων ὥστε τὸν μὲν αὑτοῦ πατέρ ᾤετο δεῖν , δημοσίᾳ δεθέντ ἐπὶ χρήμασιν ἐν τῷ δεσμωτηρίῳ , μή τ ἀποδόντα ταῦτα μή τε κριθέντ ἀποδρᾶναι , τῶν δ ἄλλων πολιτῶν τὸν μὴ δυνάμενον τὰ ἑαυτοῦ θεῖναι οἴκοθεν εἰς τὸ δεσμωτήριον ἀχθένθ ὑφ ἑαυτοῦ δεδέσθαι 0 .
καὶ Τιμοκράτης τῶν μὲν πολλῶν ἡμῶν τότε , ὅτε τὴν διπλασίαν εἰσέπραττεν , οὐ δ ἂν παρ ἑνὸς λαβεῖν ἠθέλησεν ἐγγυητάς , μὴ ὅτι μέχρι τῆς ἐνάτης πρυτανείας , ἀλλ οὐ δὲ μιᾶς ἡμέρας , ἀλλ ἢ διπλᾶ τὰ χρήματ ἔδει καταβάλλειν ἢ παραχρῆμα δεδέσθαι 0 1 2 ·
παρεδίδου δ οὗτος τοῖς ἕνδεκα τὸν οὐκ ὠφληκότ ἐν τῷ δικαστηρίῳ .
νῦν δ ὅπως ὧν ἂν ὑμεῖς καταγνῶτ ἄδετοι περιίασιν , ὑπεύθυνον αὑτὸν ποιήσας νόμον εἰσενεγκεῖν ἐτόλμησεν .
ἀλλ ὅμως κ ἀκεῖνα καὶ τάδε φήσουσ ὑπὲρ ὑμῶν πράττειν .
εἶτα ταῦθ ὑμεῖς ἀναδέξεσθ ὑπὲρ ὑμῶν πεπρᾶχθαι , καὶ τὰ τῆς τούτων θρασύτητος καὶ πονηρίας ἔργα πράως οἴσετε ;
ἀλλὰ μισεῖν ὀφείλετε τοὺς τοιούτους , ὦ ἄνδρες Ἀθηναῖοι , μᾶλλον ἢ σῴζειν 0 .
τὸν γὰρ ὑπὲρ τῆς πόλεως πράττοντά τι καὶ πράων ὑμῶν τευξόμενον τὸ τῆς πόλεως ἦθος ἔχοντα δεῖ φαίνεσθαι .
τοὺς ἀσθενεῖς ἐλεεῖν , τοῖς ἰσχυροῖς καὶ δυναμένοις μὴ ἐπιτρέπειν ὑβρίζειν , οὐ τοὺς μὲν πολλοὺς ὠμῶς μεταχειρίζεσθαι , κολακεύειν δὲ τὸν ἀεί τι δύνασθαι δοκοῦντα 0 .
ὃ σὺ ποιεῖς , ὦ Τιμόκρατες ·
δι ἃ πολλῷ μᾶλλον ἂν εἰκότως μὴ θελήσαντες ἀκοῦσαι σοῦ θάνατον καταψηφίσαινθ οὗτοι ἢ δι Ἀνδροτίων ἀφείησαν 0 .
ὅτι τοίνυν οὐ δὲ τὴν εἴσπραξιν αὐτὴν ὑπὲρ ὑμῶν πεποίηνται , καὶ τοῦτ αὐτίκα δὴ μάλ ὑμῖν δῆλον ποιήσω .
εἰ γάρ τις ἔροιτ αὐτοὺς πότερ αὐτοῖς δοκοῦσ ἀδικεῖν μᾶλλον τὴν πόλιν οἱ γεωργοῦντες καὶ φειδόμενοι , διὰ παιδοτροφίας δὲ καὶ οἰκεῖ ἀναλώματα καὶ λῃτουργίας ἑτέρας ἐλλελοιπότες εἰσφοράν , ἢ οἱ τὰ τῶν ἐθελησάντων εἰσενεγκεῖν χρήματα καὶ τὰ παρὰ τῶν συμμάχων κλέπτοντες καὶ ἀπολλύντες , οὐκ ἂν εἰς τοῦτο δήπου τόλμης , καίπερ ὄντες ἀναιδεῖς , ἔλθοιεν , ὥστε φῆσαι τοὺς τὰ ἑαυτῶν μὴ εἰσφέροντας μᾶλλον ἀδικεῖν ἢ τοὺς τὰ κοίν ὑφαιρουμένους 0 .
τίνος οὖν ἕνεκ , ὦ Τιμόκρατες καὶ Ἀνδροτίων , ἐτῶν ὄντων πλειόνων ἢ τριάκοντ ἀφ οὗ ὅ γ ἕτερος ὑμῶν πολιτεύεται , καὶ ἐν τούτῳ τῷ χρόνῳ πολλῶν μὲν στρατηγῶν ἠδικηκότων τὴν πόλιν , πολλῶν δὲ ῥητόρων , οἳ παρὰ τουτοισὶ κέκρινται , ὧν οἱ μὲν τεθνᾶσιν ἐφ οἷς ἠδίκουν , οἱ δ ὑποχωρήσαντες ᾤχοντο καταγνόντες αὑτῶν , οὐδενὸς πώποτε τούτων ἐξητάσθη κατήγορος ὑμῶν οὐδέτερος , οὐ δ ἀγανακτῶν ὤφθη ὑπὲρ ὧν ἡ πόλις πάσχει , ἀλλ ἐνταῦθ ἐφάνηθ ἡμῶν κηδόμενοι οὗ πολλοὺς ἔδει κακῶς ποιῆσαι ;
ὅτι τούτων μὲν μετέχουσιν ὧν ἀδικοῦσιν ὑμᾶς τινες , ἀπὸ δὲ τῶν εἰσπραττομένων ὑφαιροῦνται 0 ·
δεῖ τοίνυν ὑμᾶς ταῦτα λογιζομένους , καὶ μεμνημένους ὧν ἂν ἕκαστος ἁμάρτῃ , κολάζειν , ὅταν λάβητέ τινα , καὶ μὴ τὸν χρόνον εἰ πολύς ἐστ ἀπ ἐκείνου σκοπεῖν , ἀλλ εἰ ταῦτ ἐποίουν .
ὡς εἰ νῦν πράως οἴσετ ἐφ οἷς τότ ἠγανακτεῖτε , δόξετ ὀργιζόμενοι κατεγνωκέναι τὰ χρήματα τούτων , οὐκ ἀδικούμενοι .
τῶν μὲν γὰρ ὀργιζομένων ἐστὶν ὀξέως τι κακὸν τὸν λελυπηκότ ἐργάσασθαι , τῶν δ ἀδικουμένων , ὅταν ποθ ὑφ αὑτοῖς λάβωσι τὸν ἠδικηκότα , τότε τιμωρήσασθαι .
οὔκουν δεῖ δοκεῖν , νῦν μαλακισθέντας , τότε τῶν ὀμωμοσμένων ὅρκων ἀμελήσαντας ὑμῖν αὐτοῖς χαρίσασθαι παρὰ τὸ δίκαιον , ἀλλὰ μισεῖν καὶ μη δ ἀνέχεσθαι φωνὴν μή τε τούτου μή τ ἐκείνου , τοιαῦτα πεπολιτευμένων .
ἀλλὰ νὴ Δία ταῦτα μὲν τοιοῦτοι γεγόνασιν ἐν οἷς πεπολίτευνται , ἄλλα δ ἔσθ ἃ καλῶς διῳκήκασιν .
ἀλλὰ καὶ τ ἄλλ οὕτω προσεληλύθασι πρὸς ὑμᾶς ὥσθ ἥκιστ ἐν οἷς ἀκηκόατ ἄξιόν ἐστι μισεῖν αὐτούς .
τὰ πομπεῖ ὡς ἐπεσκευάκασι , καὶ τὴν τῶν στεφάνων καθαίρεσιν , ἢ τὴν τῶν φιαλῶν ποίησιν τὴν καλήν 0 1 ;
ἀλλ ἐπὶ τούτοις γε , εἰ μηδὲν ἄλλ ἠδίκουν τὴν πόλιν , τρίς , οὐχ ἅπαξ τεθνάναι δικαίως ἄν μοι δοκοῦσιν ·
καὶ γὰρ ἱεροσυλίᾳ καὶ ἀσεβείᾳ καὶ κλοπῇ καὶ πᾶσι τοῖς δεινοτάτοις εἴσ ἔνοχοι 0 .
τὰ μὲν οὖν πόλλ ὧν λέγων ἐφενάκιζεν ὑμᾶς Ἀνδροτίων , παραλείψω ·
αἱρεθεὶς δ ἐπὶ ταῦτα προσείλετο τοῦτον τὸν πάντων τῶν κακῶν κοινωνόν .
κ ᾆτ ἐπὶ μὲν ταῖς εἰσφοραῖς τὸν δημόσιον παρεῖναι προσέγραψεν ὡς δὴ δίκαιος ὤν , ὧν ἕκαστος ἀντιγραφεὺς ἔμελλεν ἔσεσθαι τῶν εἰσενεγκόντων ·
νῦν δ ἐπὶ ταῖς εἰσφοραῖς ὃ δίκαιόν ἐσθ ὁρίσας , μὴ σοὶ πιστεύειν , ἀλλὰ τοῖς αὑτῆς δούλοις τὴν πόλιν , ὁπότ ἄλλο τι πράττων καὶ χρήματα κινῶν ἱερά , ὧν ἔνι οὐ δ ἐπὶ τῆς ἡμετέρας γενεᾶς ἀνετέθη , μὴ προσγραψάμενος τὴν αὐτὴν φυλακὴν ἥνπερ ἐπὶ τῶν εἰσφορῶν φαίνει , οὐκ ἤδη δῆλον δι ὃ τοῦτ ἐποίησας 0 ;
καὶ μήν , ὦ ἄνδρες Ἀθηναῖοι , καὶ κατὰ παντὸς τοῦ χρόνου σκέψασθ ὡς καλὰ καὶ ζηλώτ ἐπιγράμματα τῆς πόλεως ἀνελὼν ὡς ἀσεβῆ καὶ δείν ἀντεπέγραψεν .
οἶμαι γὰρ ὑμᾶς ἅπαντας ὁρᾶν ὑπὸ τῶν στεφάνων ταῖς χοινικίσιν κάτωθεν γεγραμμένα οἱ σύμμαχοι τὸν δῆμον ἀνδραγαθίας εἵνεκα καὶ δικαιοσύνης , ἢ οἱ σύμμαχοι ἀριστεῖον τῇ Ἀθηναίᾳ , ἢ κατὰ πόλεις οἱ δεῖνες τὸν δῆμον σωθέντες ὑπὸ τοῦ δήμου , οἷον Εὐβοεῖς ἐλευθερωθέντες ἐστεφάνωσαν τὸν δῆμον , πάλιν Κόνων ἀπὸ τῆς ναυμαχίας τῆς πρὸς Λακεδαιμονίους , Χαβρίας ἀπὸ τῆς ἐν Νάξῳ ναυμαχίας 0 1 2 ·
ἐπὶ ταῖς φιάλαις δ ἃς ἀντ ἐκείνων ἐποιήσαθ ὑμῖν ὁ πόρνος οὗτος , Ἀνδροτίωνος ἐπιμελουμένου ἐπιγέγραπται , καὶ οὗ τὸ σῶμ ἡταιρηκότος οὐκ ἐῶσιν οἱ νόμοι εἰς τὰ ἱέρ εἰσιέναι , τούτου τ οὔνομ ἐν τοῖς ἱεροῖς ἐπὶ τῶν φιαλῶν γεγραμμένον ἐστίν .
τῆς πόλεως δὲ τὸν ζῆλον ἠφανίκασιν τὸν ἐκ τῶν ἔργων , ὧν ὑπόμνημ ἦσαν ὄντες οἱ στέφανοι ·
καὶ τοιαῦτα καὶ τοσαῦτα τὸ πλῆθος κάκ εἰργασμένοι εἰς τοῦτ ἀναισθησίας καὶ τόλμης προεληλύθασιν , ὥσθ ὁ μὲν οἴεται δι ἐκεῖνον ὑφ ὑμῶν σωθήσεσθαι , ὁ δὲ παρακάθηται καὶ οὐ καταδύεται τοῖς πεπραγμένοις .
οὕτω δ οὐ μόνον εἰς χρήματ ἀναιδής , ἀλλὰ καὶ σκαιός ἐστιν , ὥστ οὐκ οἶδεν ἐκεῖνο , ὅτι στέφανοι μέν εἰσ ἀρετῆς σημεῖον , φιάλαι δὲ καὶ τὰ τοιαῦτα πλούτου , καὶ στέφανος μὲν ἅπας , κ ἂν μικρὸς ᾖ , τὴν ἴσην φιλοτιμίαν ἔχει τῷ μεγάλῳ , ἐκπώματα δ ἢ θυμιατήρια ἢ τὰ τοιαῦτα κτήματα , ἐὰν μὲν ὑπερβάλλῃ τῷ πλήθει , πλούτου τινὰ δόξαν προσετρίψατο τοῖς κεκτημένοις , ἐὰν δ ἐπὶ μικροῖς σεμνύνηταί τις , τοσοῦτ ἀπέχει τοῦ τιμῆς τινος διὰ ταῦτα τυχεῖν ὥστ ἀπειρόκαλος πρὸς ἔδοξεν εἶναι 0 1 2 .
οὗτος τοίνυν ἀνελὼν τὰ τῆς δόξης κτήματα τὰ τοῦ πλούτου πεποίηται μικρὰ καὶ ἀνάξι ὑμῶν .
χρήματα μὲν γὰρ πλεῖστα τῶν Ἑλλήνων ποτὲ σχὼν ἅπανθ ὑπὲρ φιλοτιμίας ἀνήλωσεν , ὑπὲρ δὲ δόξης εἰσφέρων ἐκ τῶν ἰδίων οὐδένα πώποτε κίνδυνον ἐξέστη .
ἀφ ὧν κτήματ ἀθάνατ αὐτῷ περίεστιν , τὰ μὲν τῶν ἔργων ἡ μνήμη , τὰ δὲ τῶν ἀναθημάτων τῶν ἐπ ἐκείνοις σταθέντων τὸ κάλλος , προπύλαια ταῦτα , ὁ παρθενών , στοαί , νεώσοικοι , οὐκ ἀμφορίσκοι δύο οὐ δὲ χρυσίδες τέτταρες ἢ τρεῖς , ἄγουσ ἑκάστη μνᾶν , ἅς , ὅταν σοι δοκῇ , πάλιν γράψεις καταχωνεύειν 0 1 2 .
οὐ γὰρ ἑαυτοὺς δεκατεύοντες , οὐ δ ἃν καταράσαινθ οἱ ἐχθροὶ ποιοῦντες , διπλᾶς πράττοντες τὰς εἰσφοράς , ταῦτ ἀνέθεσαν , οὐ δ οἵοισπερ σὺ χρώμενοι συμβούλοις ἐπολιτεύοντο , ἀλλὰ τοὺς ἐχθροὺς κρατοῦντες , καὶ ἃ πᾶς τις ἂν εὖ φρονῶν εὔξαιτο , τὴν πόλιν εἰς ὁμόνοιαν ἄγοντες , ἀθάνατον κλέος αὑτῶν λελοίπασι , τοὺς ἐπιτηδεύοντας οἷά σοι βεβίωται τῆς ἀγορᾶς εἴργοντες .
ὑμεῖς δ εἰς τοσοῦτον , ὦ ἄνδρες Ἀθηναῖοι , προῆχθ εὐηθείας καὶ ῥᾳθυμίας ὥστ οὐ δὲ τοιαῦτ ἔχοντες παραδείγματα ταῦτα μιμεῖσθε , ἀλλ Ἀνδροτίων ὑμῖν πομπείων ἐπισκευαστής , Ἀνδροτίων , ὦ γῆ καὶ θεοί 0 .
ἐγὼ μὲν γὰρ ἡγοῦμαι δεῖν τὸν εἰς ἱέρ εἰσιόντα καὶ χερνίβων καὶ κανῶν ἁψόμενον , καὶ τῆς πρὸς τοὺς θεοὺς ἐπιμελείας προστάτην ἐσόμενον οὐχὶ τακτὸν ἡμερῶν ἀριθμὸν ἁγνεύειν , ἀλλὰ τὸν βίον ἡγνευκέναι τοιούτων ἐπιτηδευμάτων οἷα τούτῳ βεβίωται .
καὶ περὶ μὲν τούτου κατὰ σχολήν 0 ·
ἃ δὲ Τιμοκράτης νῦν ἐρεῖ , πολλὰ λέγειν ἔτι πρὸς τούτοις ἔχων παύσομαι .
οἶδα δ ὅτι , ὡς μὲν οὐκ ἀσύμφορος ὑμῖν ἐσθ ὁ νόμος καὶ παρὰ πάντας τοὺς νόμους εἰσενηνεγμένος καὶ κατὰ πάντ ἀδίκως ἔχων , οὐχ ἕξει λέγειν ·
ἀκούω δ αὐτὸν λέγειν ὡς ἐκτέτεισται τὰ χρήματ Ἀνδροτίωνι καὶ Γλαυκέτῃ καὶ Μελανώπῳ , καὶ ὅτι δεινότατ ἂν πάθοι πάντων ἀνθρώπων , εἰ πεποιηκότων ἐκείνων τὰ δίκαια , ὑπὲρ ὧν αἰτίαν ἔχει θεῖναι τὸν νόμον , μηδὲν ἧττον αὐτὸς ἁλίσκοιτο .
ἐγὼ δὲ τὸν λόγον ἡγοῦμαι τοῦτον οὐ δὲ καθ ἓν λέγειν ἐνεῖναι τούτῳ .
εἰ μὲν γὰρ ὑπὲρ τούτων , οὓς τὰ προσήκοντα φῂς πεποιηκέναι , θεῖναι τὸν νόμον ὁμολογεῖς , κατ ἐκεῖνο προσήκει σ ἁλίσκεσθαι φανερῶς , ὅτι μὴ τιθέναι νόμον , ἂν μὴ τὸν αὐτὸν ἐπὶ πᾶσι τοῖς πολίταις , ἄντικρυς οἱ κύριοι νόμοι λέγουσι , καθ οὓς οὗτοι δικάσειν ὀμωμόκασιν 0 .
εἰ δὲ τοῦ πᾶσι συμφέροντος εἵνεκα ταῦτα νομοθετῆσαι φήσεις , μὴ λέγε τὴν ἔκτισιν τὴν τούτων ·
οὐδὲν γὰρ κοινωνεῖ τῷ νόμῳ τῷδε ·
ἀλλ ὡς ἐπιτήδειός ἐστιν καὶ καλῶς ἔχων ὁ νόμος , τοῦτο δίδασκε .
τοῦτο γάρ ἐσθ ὑπὲρ οὗ σὺ μὲν εἰσενεγκεῖν φῄς , ἐγὼ δὲ γέγραμμαι τ ἀναντία φάσκων , κρῖναι δὲ προσήκει τουτουσί .
καίτοι καὶ τοῦτ οὐκ ἀπορήσαιμ ἂν δεῖξαι , πάντα μᾶλλον ἢ κατὰ τοὺς νόμους πεποιημένους τὴν ἔκτισιν ἐκείνους τὴν τῶν χρημάτων 0 1 ·
ἀλλὰ μὴ περὶ τούτων ὑμῶν οἰσόντων τὴν ψῆφον , τί δεῖ ταῦτα λέγοντ ἐνοχλεῖν με νυνί ;
οἶμαι τοίνυν αὐτὸν οὐ δ ἐκείνων ἀφέξεσθαι τῶν λόγων , ὡς δείν ἂν πάθοι , εἰ γράψας ὅπως Ἀθηναίων μηδεὶς δεθήσεται αὐτὸς πείσεταί τι κακόν , καὶ ὅτι τοὺς νόμους ὡς πραοτάτους καὶ μετριωτάτους εἶναι ὑπὲρ τῶν ἀδυνάτων μάλιστ ἐστίν .
πρὸς δὴ τοὺς τοιούτους λόγους βέλτιον ἀκηκοέναι μικρὰ πάντας ὑμᾶς , ἵν ἧττον ἐξαπατᾶσθε 0 .
ὅταν μὲν γὰρ λέγῃ , ὅπως μηδεὶς Ἀθηναίων δεθήσεται , μὴ λανθανέτω ψευδόμενος ὑμᾶς .
οὐ γὰρ τοῦτο τέθηκεν , ἀλλ ὅπως ὑμεῖς ἄκυροι τῶν προστιμημάτων ἔσεσθε 0 ·
καὶ τὴν μεθ ὅρκου καὶ λόγου καὶ κρίσεως ψῆφον ἐνηνεγμένην ἀνάδικον καθίστησιν .
μὴ δὴ ταῦθ ὑμῖν τῶν ἐκ τοῦ νόμου ῥημάτων ἐκλέξας λεγέτω , ἃ φιλανθρωπότατ ἐστὶν ἀκοῦσαι ·
ἀλλ ὅλον δεικνύτω τὸν νόμον ἑξῆς , καὶ τὰ συμβαίνοντ ἐξ αὐτοῦ σκοπεῖν ἐάτω .